ദുരിതാശ്വാസ പ്രവര്ത്തനങ്ങള്ക്ക് പൂര്ണ പിന്തുണ: പ്രതിപക്ഷനേതാവ് തിരുവനന്തപുരം: സംസ്ഥാനത്ത് തുടരുന്ന കനത്ത മഴയുടെ സാഹചര്യത്തില് ദുരിതാശ്വാസപ്രവര്ത്തനങ്ങള്ക്ക് പ്രതിപക്ഷത്തിന്റെ പൂര്ണ പിന്തുണയും സഹകരണവുമുണ്ടാകുമെന്ന് പ്രതിപക്ഷനേതാവ് വി.ഡി. സതീശന് മുഖ്യമന്ത്രി പിണറായി വിജയനെ ടെലഫോണില് അറിയിച്ചു. അനാവശ്യ യാത്രകള് ഒഴിവാക്കിയും മറ്റും എല്ലാവരും ജാഗ്രത പാലിക്കണമെന്ന് പ്രതിപക്ഷനേതാവ് പ്രസ്താവനയില് അഭ്യര്ത്ഥിച്ചു. എല്ലാ കോണ്ഗ്രസ്, യു.ഡി.എഫ് പ്രവര്ത്തകരും മഴക്കെടുതിയില് വലയുന്നവരെ സഹായിക്കാന് മുന്നോട്ട് വരണം. സര്ക്കാര് സംവിധാനങ്ങള് അങ്ങേയറ്റം കാര്യക്ഷമമായി പ്രവര്ത്തിക്കുമെന്ന് ഉറപ്പു വരുത്തണമെന്നും പ്രതിപക്ഷനേതാവ് ആവശ്യപ്പെട്ടു. കോണ്ഗ്രസ് പ്രവര്ത്തകര് മുന്നിട്ടിറങ്ങണം: കെ.സുധാകരന് സംസ്ഥാനത്ത് കനത്ത മഴമൂലം ദുരിതം അനുഭവിക്കുന്നവരെ സഹായിക്കാന് കോണ്ഗ്രസ് പ്രവര്ത്തകര് മുന്നിട്ടിറങ്ങണമെന്ന് കെ.പി.സി.സി അദ്ധ്യക്ഷന് കെ.സുധാകരന് എം.പി ആഹ്വാനം ചെയ്തു. കോണ്ഗ്രസ് പ്രവര്ത്തകരെക്കൂടാതെ യൂത്ത് കോണ്ഗ്രസിന്റെയും കെ.എസ്.യുവിന്റെയും സേവാദളിന്റെയും പ്രവര്ത്തകര് സജീവമായി രംഗത്തിറങ്ങണം. സഹായം ആവശ്യമുള്ള സ്ഥലങ്ങളിലൊക്കെ കോണ്ഗ്രസ് പ്രവര്ത്തകരുടെ ശക്തമായ സാന്നിദ്ധ്യമുണ്ടാകണമെന്നും അദ്ദേഹം പറഞ്ഞു.